
Hellvig, Ciolacu și 
Operaţiunea "Trădătorii” 


() Adrian Onciu  31ianuarie 2024 


leșirea la rampă a sorosistului Eduard Hellvig, aflat timp de 8 ani la cârma SRI, nu 
este deloc întâmplătoare. Cum nu au fost întâmplătoare nici vizita lui Hellvig la 


sediul CIA, în martie anul trecut, și demisia acestuia de la vârful SRI, trei luni mai 
târziu. 


Cel mai probabil, Hellvig s-a deplasat în Statele Unite pentru a discuta față-n 
față planurile Casei Albe cu privire la implicarea Republicii Moldova în războiul 
proxy al Pentagonului. 


Dacă ar fi fost doar după mintea lui Joe Biden și a generalilor de sex nedefinit, în 
Transnistria am fi avut demult un al doilea front, cu mii de morți și răniţi. Și cu 
riscul extinderii conflictului spre România. Uitându-ne pe hartă, vedem că 
Transnistria este izolată de Rusia, iar intervenţia Kremlinului s-ar face fie pe cale 
aeriană (prin bombardamente și parașutări masive), fie prin crearea unui coridor 
terestru pe direcţia Odesa. Ambele ar fi creat mari probleme pentru armata lui 
Putin, concentrată pe fronturile largi din sud-estul Ucrainei. 


Rușii au menținut circa 5.000 de soldați în patru orașe din Transnistria, teoretic 
pentru a păzi un depozit de muniții. În același timp, trebuie menţionat că în zona 
separatistă trăiesc 32% moldoveni, 30% ruși și 28% ucraineni. Un cocktail extrem 
de exploziv în cazul în care ucrainenii lui Zelensky ar primi undă verde pentru a 
deschide noul front. Moscova s-ar vedea obligată să reacționeze în apărarea 
celor 170 de mii de etnici ruși și a depozitului de muniții. La rândul ei, Maia Sandu 
s-ar vedea constrânsă să reacționeze în sprijinul celor 180 de mii de moldoveni. 
Zelensky ar avea și el tot interesul să atragă noi parteneri în prima linie a 
frontului. 


Întorcându-ne la Hellvig, zona de acţiune a SRI rămâne, prin lege, exclusiv 
teritoriul României. Însă în vremuri de război se presupune că SRI și SIE 
colaborează foarte strâns prin schimburi de informații și proiecte comune, mai 
ales că vorbim despre Republica Moldova. Adică teritoriul unde cele două servicii 
au implantat numeroși agenți de infiuenţă în ultimii ani. 


Tras pe linie moartă dintr-un motiv sau altul (Casa Albă știe mai bine), Hellvig 
încearcă acum să se facă util în plan politic, în sprijinul liberalilor ameninţaţi de 
ascensiunea AUR. Fostul șef al SRI nu reinvetează mersul pe jos. Pur și simplu 
preia din metodele partenerilor americani, care au apelat, absolut identic, la zeci 
de foști membri ai serviciilor secrete. Ultimii și-au folosit bruma de credibilitate 
pentru a pretinde, în mod fals, că informaţiile din laptopul lui Hunter Biden ar fi 
fost plantate de ruși. Tot serviciile din SUA s-au străduit, inutil, să arate o 
conexiune între Trump și Putin. 


Hellvig încearcă aceeași stratagemă penibilă în România. Sugerează că AUR ar fi 
o filială a Kremlinului, la fel ca Mișcarea Patria Noastră din Ungaria (și, evident, 
Fidesz). Fără alte probe în afara unor supoziții. 


Atent la indicații, Marcel Ciolacu a reacționat imediat: potrivit G4media, premierul 
ar fi cerut de la Chișinău și Kiev informaţii cu privire la motivele pentru care 
George Simion a primit interdicţie de a intra în Moldova (încă din 2018) și Ucraina. 
Chiar dacă Ciolacu le știe foarte bine, fix de la Hellvig. Simion este unionist 
asumat, așa că serviciile secrete de la Chișinău dirijate la acea vreme de 
președintele Igor Dodon (un simpatizant al Kremlinului) nu aveau cum să vadă cu 
ochi buni vizitele liderului AUR. 


Acţiunile regimului lohannis, prin intermediul pionilor Ciolacu și Hellvig, sunt cât 
de poate de transparente. Diana Șoșoacă-SOS, asumat filorusă, reprezintă un 
pericol prea mic pentru PNL-PSD (şi, eventual, trebuie umfiată în sondaje în 
detrimentul AUR), în timp ce Simion riscă să le răstoarne masa în cap la alegeri. 
Așa că ordinul pe unitate este aducerea lui Simion la același numitor cu Șoșoacă 
și aruncarea celor doi în cazanul cu smoală al trădătorilor putiniști. 


Nu ar fi exclus ca până la alegeri să apară poze "concludente" cu Simion în 
compania unor agenți FSB, în restaurante din Chișinău și Kiev. 

